钦定古今图书集成/明伦汇编/氏族典/第260卷 > 王宝兴
## 钦定古今图书集成/明伦汇编/氏族典/第260卷 > 王宝兴

按《魏书王慧龙传》：慧龙子宝兴，少孤，事母至孝。尚书
卢遐妻，崔浩女也。初，宝兴母及遐妻俱孕，浩谓曰：“‘汝
等将来所生，皆我之自出，可指腹为亲’。及婚，浩为撰
仪，躬自监视，谓诸客曰：‘此家礼事，宜尽其美’。”及浩被
诛，卢遐后妻，宝兴从母也，缘坐没官。时官赐度河镇
高车滑骨，宝兴尽卖货产，自出塞赎之以归。袭爵长
社侯、龙骧将军。卒，子琼袭爵。